**ดาวเกี้ยวเดือน** เป็นบทประพันธ์ของ รอมแพง โดยถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3

เรื่องย่อ
---------

ประกายดาว ช่างภาพสาวสุดฮอต เกิดความรู้สึกอยากมีลูกแต่ไม่อยากมีสามี ด้วยความรักเด็กและนิสัยสุดบ้าบิ่นของเธอ ปฏิบัติการตามล่าหาสเปิร์มจึงเริ่มขึ้น แต่งานนี้ไม่ง่ายเลยสำหรับประกายดาว เพราะเป้าหมายอันดับหนึ่งของเธอคือ มรว.จันทรภานุหรือคุณชายจันทร์ ไฮโซแถวหน้าที่เพอร์เฟคไปซะทุกอย่าง เจ้าของฉายาเดทเดียวดับ และอันดับสองก็คือ พงจันทร เพลย์บอยไฮโซที่ควงสาวแทบไม่ซ้ำหน้า ประกายดาวต้องพยายามทำทุกวิถีทางเพื่อจะเข้าถึงตัวคุณชายจันทร์ แต่ยิ่งเข้าใกล้มากเท่าไหร่ หัวใจที่ปิดล็อกมานานแสนนานก็ยิ่งหวั่นไหว เป้าหมายทั้งสองของเธอก็ดูท่าว่าจะทนเสน่ห์ของแปลกไม่ไหวซะด้วย แต่ก่อนที่ทุกอย่างจะลงเอยด้วยดี ก็ย่อมมีอุปสรรคมากมาย แล้วสาวมั่นอย่างประกายดาวจะทำอย่างไรดี

ตัวละคร
-------

**หม่อมราชวงศ์จันทรภาณุ นพรัตน์ (คุณชายจันทร์)**
ไฮโซแถวหน้า อายุ 35 ปี ทั้งนิ่งขรึมและเพอร์เฟคไปหมดทุกอย่าง ทุกเรื่องต้องเป็นระเบียบเรียบร้อยไร้ที่ติ เจ้าของฉายาเดทเดียวดับของวงการไฮโซ ไม่ชอบการถูกจับคู่
**ประกายดาว นพรัตน์ ณ อยุธยา (ดาว)**
สาวติสต์สุดมั่นแต่งตัวเปรี้ยวจี๊ดวัย 32 ปี ลูกสาวคนขายข้าวขาหมู ทั้งเท่ห์ ห้าว ลุย รวมความแปลกทั้งหลายไว้ในตัว ชีวิตดำเนินไปตามอารมณ์ รักเด็กมาก จึงอยากมีลูกแต่ไม่อยากมีพ่อของลูก
**พงศ์จันทร พิพิธมงคล**
เพลย์บอยจอมหว่านเสน่ห์ในแวดวงไฮโซ แต่กลับต้องสะดุดเพราะเสน่ห์ความแปลกของประกายดาว
**หม่อมราชวงศ์หญิงนิมมานรดี นพรัตน์ (คุณหญิงนิ่ม)**
สาวน้อยวัย 21 ปี ญาติผู้น้องของคุณชายจันทรภาณุเนื่องจากท่านพ่อของคุณหญิงนิ่มเป็นพระอนุชาแท้ๆของท่านพ่อคุณชายจันทรภาณุ เป็นคนสดใสร่าเริง อารมณ์ดีและน่ารัก
**ศิวะ**
แฟนเก่าของประกายดาว รักประกายดาวมาก แต่ผิดพลาด พ่อแม่ของเขาไม่ชอบเธอจึงต้องเลิก เป็นลูกแหง่ติดแม่
**อรอุมา (อร)**
ภรรยาของศิวะ หึงหวงสามี ไม่ชอบประกายดาวมาก คิดว่าประกายดาวคิดสานสัมพันธ์ต่อจากรักวันวานครั้งก่อน
**รติรส (รส)**
เพื่อนของอรอุมา แต่แอบเล่นชู้กับศิวะเพราะรักศิวะมาก ไม่ชอบประกายดาวเช่นกัน
**อภิเชษฐ์**
ตำรวจหนุ่มเพื่อนของคุณชายจันทร์ สบายๆ อารมณ์ดี แต่จริงจังกับงานมาก
**อรดี**
ตำรวจสาวฝีมือดี อยู่ใต้บังคับบัญชาของอภิเชษฐ์ หน้าเด็ก จริงจังกับงาน วาดภาพเก่ง
**มิลินทร์**
นักข่าวอารมณ์ดี เพื่อนของประกายดาว รักเพื่อนมาก หนึ่งในผู้สมรู้ร่วมคิดปฏิบัติการณ์ล่าสเปิร์ม
**พระองค์เจ้าชายนพรัตน์สวัสดิวงศ์** 
ต้นราชสกุลนพรัตน์ เป็นพระอัยกา(ปู่ใน) หม่อมราชวงศ์จันทรภาณุ นพรัตน์ และ หม่อมราชวงศ์หญิงนิมมานรดี นพรัตน์ เจ้าของวังนพรัตน์โดยพระองค์ชายนั้นสมรสกับหม่อมปุจฉา มีพระโอรส 2 องค์คือท่านพ่อของคุณชายจันทร์และท่านพ่อของคุณหญิงนิ่ม
**หม่อมปุจฉา นพรัตน์ ณ อยุธยา** 
เป็นชายาในพระองค์เจ้าชายนพรัตน์สวัสดิวงศ์ เป็นหม่อมย่าของ หม่อมราชวงศ์จันทรภาณุ นพรัตน์ และ หม่อมราชวงศ์หญิงนิมมานรดี นพรัตน์
**หม่อมเจ้าจันททร์เทพ นพรัตน์**
เป็นพระโอรสองค์ใหญ่ในพระองค์เจ้าชายนพรัตน์สวัสดิวงศ์ และ หม่อมปุจฉามีหม่อม 1 คนคือ หม่อมสุรีย์ นพรัตน์ ณ อยุธยา เป็นท่านพ่อในหม่อมราชวงศ์จันทรภาณุ นพรัตน์
**หม่อมเจ้าจันทร์กระจ่าง นพรัตน์**
เป็นพระโอรสองค์เล็กในพระองค์เจ้าชายนพรัตน์สวัสดิวงศ์ และ หม่อมปุจฉา เป็นท่านพ่อในหม่อมราชวงศ์หญิงนิมมานรดี นพรัตน์
### นักแสดง

| นักแสดง | ตัวละคร |
| --- | --- |
| อธิชาติ ชุมนานนท์ | หม่อมราชวงศ์จันทรภาณุ นพรัตน์ (คุณชายจันทร์) |
| เจนี่ เทียนโพธิ์สุวรรณ์ | ประกายดาว นพรัตน์ ณ อยุธยา (ดาว) |
| กรุณ ซอโสตถิกุล | พงศ์จันทร พิพิธมงคล |
| กัญญ์ณรัณ วงศ์ขจรไกล | หม่อมราชวงศ์หญิงนิมมานรดี นพรัตน์ (คุณหญิงนิ่ม) |
| รฐา โพธิ์งาม | อรอุมา |
| ภัทรภณ โตอุ่น | อภิเชษฐ์ |
| นิภาภรณ์ ฐิติธนการ | นันทินี |
| รมิดา ประภาสโนบล | รติรส |
| อัฐมา ชีวนิชพันธ์ | มิลินทร์ |
| ศรีพรรณ ชื่นชมบูรณ์ | จิตสุภางค์ |
| สุพจน์ จันทร์เจริญ | แดนดิน |
| เพ็ญพักตร์ ศิริกุล | หม่อมสุรีย์ นพรัตน์ ณ อยุธยา |
| พิศมัย วิไลศักดิ์ | แม่นมพร |
| จักรพันธุ์ ตัณฑะสุวรรณ | เจ๊พีช |
| สมพล ปิยะพงศ์สิริ | เฮียเชา |
| โชติมา นวคุณากร | หมวดอรดี/ต้นอ้อ |
| วีระกิตติ์ วรัตน์ชยุต | ศิวะ |
| ธนกฤต อยู่โต | พล |
| ภาคิน บวรศิริลักษณ์ | เจ้านาย |
| วิรพร จิรเวชสุนทรกุล | พิมพ์ไทย |
| ธีรภัทร แก้วเกษ | ที |
| ด.ญ.ณิชาพัชร อรุณสันติโรจน์ | หมวย |
| ด.ญ.พิชชา ชินวัตร | หลิง |
| ด.ญ.ฎาคริยา จันทจรูญ | หลิน |
| ด.ญ.โบร์น่า รสิกา คันนิ่งแฮม | น้องอิงฟ้า (ตอนเด็ก) |
| **นักแสดงรับเชิญ** |
| ธีรพงษ์ เหลียวรักวงศ์ | ปุระชัย |
| โฆษวิส ปิยะสกุลแก้ว | กิจจา |
| ณุศรา ประวันณา | นภาวัลย์ |
| ภูดิท ขุนชนะสงคราม |  |

อ้างอิง
-------

* เรื่องย่อ ดาวเกี้ยวเดือน (กระปุกดอตคอม)
* เรื่องย่อ ดาวเกี้ยวเดือน (ผู้จัดการออนไลน์)[*ลิงก์เสีย*]
* ละครดาวเกี้ยวเดือน ย้อนหลัง : Gossipstar MThai
* *ดาวเกี้ยวเดือน* ที่สยามโซน

แหล่งข้อมูลอื่น
---------------